
Ниво на конфиденциалност 1 
[TLP-GREEN]

Приложение № 1

към Заповед № 1694/13.08.2026 г.

Формула за разпределение на бюджетните средства, получени от единни разходни стандарти за дейност 322 „Неспециализирани училища, без професионални гимназии“ между неспециализираните училища, без професионални гимназии, второстепенни разпоредители с бюджет към Община Габрово за 2026 г.

Формулата за разпределение на бюджетни средства за общинските училища е механизъм с правила за разпределението на средствата на ниво първостепенен разпоредител с бюджет (ПРБ). Тежестта на отделните компоненти, включени във формулата, имат за цел да сведат до ниво училище модела на разпределение на средствата, базиран на броя ученици, броя на паралелките и броя на институциите за 2026 г., отчетен по информационната система на Министерството на образованието и науката (МОН) към 01.01.2026 г. и да дефинират периметъра на разпределителната политика на ПРБ.

Средствата от държавния бюджет за дейностите по възпитанието и обучението на ученици за училищата се определят по следната формула:

СФ = (ОКФ + ДКФ)*РК 

където,

СФ – средства по формулата

ОКФ – основни компоненти на формулата

ДКФ – допълнителни компоненти на формулата

РК – регионален коефициент – 0,017

1. Основни компоненти по формулата – 97,55 % от средствата се разпределят на база брой ученици, брой паралелки, вид и брой на образователните институции, съгласно данните от Националната информационна система за предучилищно и училищно образование към 01.01.2026 г. и стандарт за ученик, стандарт за паралелка и стандарт за образователна институция в неспециализирани училища, без професионални гимназии, съгласно Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г.

Основният компонент на формулата се изчислява, както следва:

ОКФ = БИ*СИ + БП*СП + БУ*СУ
 БИ – брой институции

СИ – стандарт за институция – 44 500 €
БП – брой паралелка в неспециализирано училище, без професионална гимназия

СП – стандарт за паралелка в неспециализирано училище, без професионална гимназия – 9 438 €

БУ – брой ученик в паралелка в неспециализирано училище, без професионална гимназия
СУ – стандарт за ученик в паралелка в неспециализирано училище, без професионална гимназия – 1 859 €
2. Допълнителни компоненти по формулата – 2,45%

Допълнителните компоненти диференцират получените средства по основния компонент за всяка формула и се изчисляват, както следва:

ДЛД = ССН * 0.5 % на добавката по реда за разпределение на средствата по ДКФ

ДПБ = ССН * 0.8 % на добавката по реда за разпределение на средствата по ДКФ

РНР = ССН * 1.15 % на добавката по реда за разпределение на средствата по ДКФ

където,

ССН – средства по стандарти/нормативи

ДЛД – добавка  за логопедична дейност

ДПБ – добавка за плувен басейн

РНР – резерв за нерегулярни разходи
3. Условия и ред за разпределение на средствата по отделните допълнителни компоненти, включени във формулата за 2026 г.

3.1. 0.5 % от средствата се разпределят като добавка за логопедична дейност с ученици и деца, обхванати в 3 /три/ училищни логопедични кабинети. Средствата се разпределят поравно по бюджетите на съответните училища. Логопедите работят по определено разпределение на районите, обхващащо както училища, така и детски градини, както следва:

Логопед, назначен в НУ „Васил Левски“ – НУ „Васил Левски“, ОУ „Неофит Рилски“, ДГ „Първи юни“, ДГ „Мечо Пух“ и  ДГ „Мечо Пух“, с. Поповци; 

Логопед, назначен в ОУ „Христо Ботев“ – ОУ „Христо Ботев“, ОУ „Иван Вазов“, ДГ „Перуника“, база 1 и база 2 и ДГ „Ран Босилек“; 

Логопед, назначен в ОУ „Св. св. Кирил и Методий“ - ОУ „Св. св. Кирил и Методий“, ОУ „Ран Босилек“ и ДГ „Радост“, база 1 и база 2

Във формулата, като допълнителна компонента за логопедична дейност, са предвидени максималните 0.5 % от средствата, в съответствие с чл. 282, ал.12 от Закона за предучилищното и училищното образование.

Директорите на училищата, в които са разкрити кабинети за логопедична дейност, предоставят на ПРБ тримесечен отчет на изразходваните средства в срок до 10 число на месеца, следващ съответното тримесечие. Средствата, разпределени по формулата ако се окажат недостатъчни за издръжка на логопедичните кабинети, след представяне на реално направените разходи за тази дейност и при констатиран недостиг за трите или за някой от логопедичните кабинети в НУ „Васил Левски”, ОУ „Христо Ботев” и ОУ „Св. Св. Кирил и Методий”, необходимите средства до реалния размер на разходите се отпускат от Резерва за нерегулярни разходи.

Средствата, разпределени по формулата за логопедите, се разходват за работна заплата с дължимите осигурителни вноски, за социално-битово и културно обслужване (СБКО), допълнителното трудово възнаграждение за постигнати резултати от труда през учебната година, определено съгласно раздел V на Наредба № 4 от 20.04.2017 г. за нормиране и заплащане на труда и за представително облекло в размер, определен съгласно КТД. Размерът на представителното облекло може да бъде по-нисък от минималния размер, съгласно КТД, в случай, че на педагогическите специалисти в съответното училище, в което е назначен логопедът, е определен размер на представително облекло по-нисък от минималния размер, съгласно КТД.

3.2. 0.8 % от средствата се разпределят като добавка за плувен комплекс в ПМГ „Акад. Ив. Гюзелев”. Право на достъп и ползване на басейна се осигурява на учениците от непрофесионалните паралелки на всички общински училища.  

Директорът на ПМГ „Акад. Иван Гюзелев да предоставя на ПРБ тримесечен отчет на изразходваните средства за плувния комплекс в срок до 10 число на месеца, следващ съответното тримесечие.

3.3. 1.15 % от средствата се заделят за Резерв за нерегулярни разходи. 

Резервът за нерегулярни разходи се заделя при първостепенния разпоредител с бюджет и се предоставя на второстепенните разпоредители с бюджет по правила, съгласно Приложение № 6.

Приложение № 2

към Заповед № 1694/13.08.2026 г.

 Формула за разпределение на бюджетните средства, получени от единни разходни стандарти за дейност 326 „Професионални гимназии и паралелки за професионална подготовка“ – дневна форма на обучение  между неспециализираните училища с професионални паралелки, второстепенни разпоредители с бюджет към Община Габрово за 2026 г.

Размерът на стандартите по дейността е определен с Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г.

На територията на Община Габрово в общинските училища има 18 паралелки за професионална подготовка, които са в СУ „Райчо Каролев“, СУ „Отец Паисий“ и ПМГ „Акад. Иван Гюзелев“. Средствата се включват в бюджета на съответното училище над средствата по формулата по дейност 322 „Неспециализирани училища, без професионални гимназии“ и се определят по следната формула:

СФ = (ОКФ + ДКФ)*РК 

където,

СФ – средства по формулата

ОКФ – основни компоненти на формулата

ДКФ – допълнителни компоненти на формулата

РК – регионален коефициент – 0,017

1. Основни компоненти по формулата – 99,5 % 

Основният компонент на формулата се изчислява, както следва:

ОКФ = БППП * СППП + БУПППНФНИТЗОКСППАС * СБУПППНФНИТЗОКСППАС + БУПППНИИДХЗ * СБУПППНИИДХЗ
БППП – брой паралелки за професионална подготовка

СППП – стандарт за паралелка за професионална подготовка – 12 561 €
БУПППНФНИТЗОКСППАС – брой ученици в паралелка за професионална подготовка, направление „Физически науки, информатика, техника, здравеопазване, опазване на околната среда, производство и преработка, архитектура и строителство“

СБУПППНФНИТЗОКСППАС – стандарт за  ученик в паралелка за професионална подготовка, направление „Физически науки, информатика, техника, здравеопазване, опазване на околната среда, производство и преработка, архитектура и строителство“ – 2 463 €
БУПППНИИДХЗ – брой ученици в паралелка за професионална подготовка, направление „Изкуства“ и „Хуманитарни науки“

СБУПППНИИДХЗ – стандарт за  ученик в паралелка за професионална подготовка, направление „Изкуства“ и „Хуманитарни науки“ – 3 312 €
2. Допълнителни компоненти по формулата – 0,5%

Допълнителните компоненти диференцират получените средства по основния компонент за всяка формула и се изчисляват, както следва:

РНР = ССН * 0,5% на добавката по реда за разпределение на средствата по ДКФ

където,

ССН – средства по стандарти/нормативи

РНР – резерв за нерегулярни разходи
Резервът за нерегулярни разходи се заделя при първостепенния разпоредител с бюджет и се предоставя на второстепенните разпоредители с бюджет по правила, съгласно Приложение № 6.

Приложение № 3

към Заповед №1694/13.08.2026 г.

ДОПЪЛНИТЕЛНО ФИНАНСИРАНЕ НА ОБЩИНСКИТЕ ОБРАЗОВАТЕЛНИ ИНСТИТУЦИИ ИЗВЪН КОМПОНЕНТИТЕ ПО ФОРМУЛИТЕ ЗА 2026 ГОДИНА

Допълнителни средства по бюджетите на общинските образователни институции за 2026 г. над определените по формулите:

1. Допълващ стандарт за ученик в индивидуална форма на обучение – ДСУИФО – отчита се в дейност 322 „Неспециализирани училища, без професионални гимназии“ и дейност 326 „Професионални гимназии и паралелки за професионална подготовка“

Размерът на допълващият стандарт, определен с Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г. е в размер на 5 224 (пет хиляди двеста двадесет и четири) евро за ученик в индивидуална форма на обучение. 

Средствата от допълващия стандарт се включват в бюджета на съответното училище над средствата по формулата и се изчисляват, както следва:

ДСУИФО = БУИФО* 5 224 €,
където

БУИФО – брой ученици, обучаващи се в индивидуална форма на обучение.

2. Допълващ стандарт за ученик в комбинирана форма на обучение – ДСУКФО – отчита се в дейност 322 „Неспециализирани училища, без професионални гимназии“

Допълващият стандарт се предоставя над стандарта за ученик в дневна форма на обучение и се разходва за възнаграждения на учителите, провеждащи индивидуалното обучение.

Размерът му е определен с Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г. и е в размер на 1 525 (хиляда петстотин двадесет и пет) евро.

Средствата от допълващия стандарт се включват в бюджета на съответното училище над средствата по формулата и се изчисляват, както следва:

ДСУКФО = БУКФО*1 525 €,

където

БУКФО – брой ученици, обучаващи се в комбинирана форма на обучение.

3. Норматив за целодневна организация на учебния ден за обхванатите ученици от I-VII клас - НЦОУД - отчита се в дейност 322 „Неспециализирани училища, без професионални гимназии“

Средства по норматива за осигуряване на целодневна организация на учебния ден се предоставят на основание чл. 102, ал. 2 от ЗПУО за обхванати ученици от І , II, ІІІ, ІV, V, VІ и VІІ клас, в това число за поевтиняване на обедното хранене. Нормативът е определен с Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г., като включва норматив за група за целодневна организация на учебния ден в размер на 2 118 (две хиляди сто и осемнадесет) евро, норматив за ученик в група за целодневна организация на учебния ден в размер на 852 (осемстотин петдесет и две) евро и средства по регионален коефициент.

Средствата по норматива се включват в бюджета на съответното училище над средствата по формулата за 2026 г. и се изчисляват, както следва:

НЦОУД = [БГЦОУД * НГЦОУД + БУЦОУД *НУГЦОУД] * РК,

където

НЦОУД – норматив за осигуряване на целодневна организация на учебния ден за обхванатите ученици от І , II, ІІІ, ІV, V, VІ и VІІ клас

БГЦОУД – брой групи за целодневна организация на учебния ден

НГЦОУД – норматив за група за целодневна организация на учебния ден – 2 118 €

БУЦОУД - брой на учениците в групи от І , II, ІІІ, ІV, V, VІ и VІІ клас, обхванати в целодневна организация на учебния ден.

НУГЦОУД – норматив за ученик в група за целодневна организация на учебния ден – 852 €
РК – регионален коефициент - 0,017

4. Допълващ стандарт за материална база за учениците в дневна форма на обучение - ДСМБ - отчита се в дейност 322 „Неспециализирани училища, без професионални гимназии“, дейност 326 „Професионални гимназии и паралелки за професионална подготовка – дневна форма на обучение“ и дейност 321 „Специални училища и центрове за специална образователна подкрепа“ 

Размерът на допълващия стандарт, определен с Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г., е 18 (осемнадесет) евро на ученик в дневна форма на обучение. 

Допълващият стандарт се предоставя на учениците, обучаващи се в неспециализирани училища и ЦСОП. Средствата от допълващия стандарт за материална база се включват в бюджета на съответната институция над средствата по формулата за съответната дейност за 2026 г. и се изчисляват, както следва:

ДСМБ = БУДФО * 18 €
където

БУДФО – броят на учениците в дневна форма на обучение.


Получените средства се използват за поддържане на материално-техническата база на институцията.

5. Норматив за подпомагане храненето на учениците от I-IV клас – НПХУ - отчита се в дейност 322 „Неспециализирани училища, без професионални гимназии“ и дейност 321 „Специални училища и центрове за специална образователна подкрепа“

Средствата се предоставят при условията и реда на чл. 12, ал. 1 от Наредба за финансирането на институциите в системата на предучилищното и училищното образование, приета с ПМС № 219 от 05.10.2017 г. 

Размерът на норматива за подпомагане храненето на учениците от І-ІV клас, определен с  Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г.  е  106 (сто и шест) евро. 

Със заявка за участие в разпределението на средствата за подпомагане на храненето, директорът определя вида на подпомаганото хранене (основна закуска или подкрепителна закуска 
или обедно хранене). Решението за вида на предлаганата закуска – основна закуска или подкрепителна закуска (подкрепително хранене), се взема от педагогическия съвет след проучване на мнението на родителите и при отчитане на мнението на обществения съвет.

Средствата от норматива се включват в бюджета на съответната институция и се изчисляват, както следва:

НПХУ = УНЕОСО* 106 €,

където

НПХУ – норматив за подпомагане храненето

УНЕОСО – ученици от начален етап на основна степен на образование (І-ІV клас).

6. Норматив за ученик на ресурсно подпомагане – НУРП – отчитат се в дейност 338 „Ресурсно подпомагане“

Размерът на норматива за ресурсно подпомагане, определен с Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г. е 3 868 (три хиляди осемстотин шестдесет и осем) евро на ученик на ресурсно подпомагане, извършвано от специалист, назначен в училището.

Средствата от норматива се включват в бюджета на съответното училище, което има назначен ресурсен учител и се изчисляват, както следва:

НУРП = БУРПСНУ * 3 868 €,

където

НУРП – норматив за ученик на ресурсно подпомагане

БУРПСНУ – брой на учениците на ресурсно подпомагане, извършвано от специалист, назначен в училището.

7. Норматив за създаване на условия за приобщаващо образование за ученик на ресурсно подпомагане – НСУПОУРП отчитат се в дейност 338 „Ресурсно подпомагане“

Нормативът се предоставя на училището, в което интегрирано се обучава ученик със специални образователни потребности. 
Нормативът определен с Решение № 497 от 3.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г.  е 516 (петстотин и шестнадесет) евро.

Средствата от норматива се включват в бюджета на съответното училище и се изчисляват, както следва:

НСУПО = БУРПОИ * 106 €,

където

НСУПО - норматив за създаване на условия за приобщаващо образование

БУРПОИ – брой на учениците на ресурсно подпомагане, обучаващи се интегрирано в неспециализирано училище.

8. Допълващ стандарт за поддръжка на автобуси, предоставени на училищата за осигуряване на транспорт на ученици, в зависимост от броя на местата в автобусите – ДСПА – отчита се в дейност 389 „Други дейности по образованието“

Размерът на допълващия стандарт, определен с Решение № 497 от 3.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г., е в зависимост от броя на местата в автобусите, а именно:

· до 10 места – 1 341 (хиляда триста четиридесет и едно) евро
· от 11 до 15 места – 2 012 (две хиляди и дванадесет) евро
· от 16 до 25 места – 2 683 (две хиляди шестстотин осемдесет и три) евро.

· от 26 до 29 места – 3 354 (три хиляди триста петдесет и четири) евро
· над 30 места – 4 024 (четири хиляди и двадесет и четири) евро
ДСПАПУОТДУ = БА*СБМА,

където

БА – брой автобуси

СБМА – средства – брой на местата в автобуса

Средствата се включват в бюджета на съответното училище над средствата по формула.

9. Норматив за стипендии – НС - отчита се в дейност 321 „Специални училища и центрове за специална образователна подкрепа“, в дейност 322 „Неспециализирани училища, без професионални гимназии“ и в дейност 326 „ Професионални гимназии и паралелки за професионална подготовка – дневна и индивидуална форма на обучение“

Средствата за стипендии се предоставят при условията и реда на ПМС № 328 от 21 декември 2017 г. за условията и реда за получаване на стипендии от учениците след завършено основно образование.

Размерът на норматива за стипендии, определен Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г. е:

· 51 (петдесет и едно) евро за:

· ученик в паралелка от гимназиален етап на обучение в неспециализирани училища без паралелки за професионална подготовка

·  ученик в паралелка за професионална подготовка в неспециализирани училища, направление "Стопанско управление и администрация“, „Социални науки" и "Услуги за личността".

· 57 (петдесет и седем) евро за ученик в професионална паралелка с изключение на паралелките от направления "Стопанско управление и администрация “, „Социални услуги" и "Услуги за личността".
· 134 (сто тридесет и четири) евро за ученик в дуална система на обучение в класовете от първи гимназиален етап или в паралелка по защитена специалност от професия или специалност от професия с очакван недостиг от специалисти на пазара на труда (нормативът се предоставя допълнително над нормативите за стипендии за ученик след завършено основно образование);
Средствата се включват в бюджета на училището и се изчисляват, както следва:

СС = БУГЕНУ * 51€
или
СС = БУГЕПП * 57 €,
или
СС = БУДСОКПГЕ * 134 €,
където

СС – средства от стипендии

БУГЕНУ – брой ученици в гимназиален етап на обучение в неспециализирано училище без паралелки за професионална подготовка

БУГЕПП – брой ученици в гимназиален етап на обучение в професионална паралелка
БУДСОКПГЕ – брой ученици в дуална система на обучение в класовете от първи гимназиален етап

10. Норматив за ученик, записан в неспециализирано училище, обучаващ се в ЦСОП – НУЗНУОЦСОП - отчита се в дейност 322 „Неспециализирани училища, без професионални гимназии“

Размерът на норматива, определен с Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г. е 11 (единадесет) евро на ученик, записан в неспециализирано училище, обучаващ се в ЦСОП.

Средствата от норматива се включват в бюджета на съответното училище, което има записани ученици, чийто обучение се извършва в ЦСОП:

НУЗНУОЦСОП = БУЗНУОЦСОП * 11  €,

където

БУЗНУОЦСОП– брой на учениците, записани в неспециализирано училище и обучаващи се в ЦСОП.

11. Допълващ стандарт за ученик в дневна форма на обучение и дуална система на обучение в първи и втори гимназиален етап – ДСУДФОДСОПВГЕ - отчита се в дейност 322 „Неспециализирани училища, без професионални гимназии“, в дейност 326 „Професионални гимназии и паралелки за професионална подготовка – дневна форма на обучение“ и в дейност 321 „Специални училища и центрове за специална образователна подкрепа“

Размерите на допълващия стандарт, определени с Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г. са:

· 47 (четиридесет и седем) евро за ученици в паралелки за професионална подготовка в неспециализирани училища, в паралелки в специализирани и специални училища и в центрове за специална образователна подкрепа (към него се отнасят и учениците в гимназиален етап в непрофилирани паралелки, които се обучават по училищни учебни планове и програми, утвърдени при условията и реда на отменените Закон за народната просвета и Закон за степента на образование, общообразователния минимум и учебния план) ДСУДФОДСОПВГЕПППНУЦСОП 
· 87 (осемдесет и седем) евро за ученици в паралелки за профилирана подготовка в неспециализирани училища - ДСУДФОДСОПВГЕПППНУ
Средствата от допълващия стандарт за ученик в дневна форма на обучение и дуална система на обучение в първи и втори гимназиален етап се включват в бюджета на съответната институция над средствата по формула за 2026 г. и се изчисляват, както следва:

ДСУДФОДСОПВГЕ = БУДФОДСОПВГЕПППНУЦСОП * 47 €,

където

БУДФОДСОПВГЕПППНУЦСОП – броят на учениците в дневна форма на обучение и дуална система на обучение в първи и втори гимназиален етап в паралелки за професионална подготовка в неспециализирани училища и ЦСОП

ДСУДФОДСОПВГЕ = БУДФОДСОПВГЕПППНУ * 87 €,
където

БУДФОДСОПВГЕПППНУ - броят на учениците в дневна форма на обучение и дуална система на обучение в първи и втори гимназиален етап в паралелки за профилирана подготовка в неспециализирани училища и ЦСОП.

12. Средства за занимания по интереси за неспециализирани, специализирани и специални училища – СЗИ се отчитат дейност 322 „Неспециализирани училища, без професионални гимназии“ и в дейност 326 „Професионални гимназии и паралелки за професионална подготовка – дневна форма на обучение“.

Средствата за занимания по интереси се предоставят при условията и реда на чл. 16а, ал. 2 от Наредбата за финансирането на институциите в системата на предучилищното и училищното образование, приета с ПМС № 219 от 05 октомври 2017 г.

Средствата за занимания по интереси са определени с Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г., като включват норматив за институция в размер на 1 435 (хиляда четиристотин тридесет и пет) евро и норматив за ученик в дневна форма на обучение и дуална система на обучение в размер на 24 (двадесет и четири) евро.

Средствата за занимания по интереси се предоставят по бюджета на съответното училище над средствата по формулата за 2026 г.: 100 на сто от норматива за занимания по интереси на институция и 100 на сто от норматива за занимания по интереси за ученик по броя на учениците, а именно:

СЗИ = (СИ* 1 435 €) + (БУ * 24 €)
където

СЗИ – средства за занимания по интереси

СИ – стандарт за институция 

БУ – брой ученици в дневна форма или в дуална система на обучение, като броят им се определя по данни от НЕИСПУО към 1 януари на текущата година.


13. Средствата за Център за специална образователна подкрепа се отчитат по дейност 321 “ Специални училища и центрове за специална образователна подкрепа“

Размерът на стандартите по дейността е определен с Решение № 497 от 3.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г. Средствата се включват в бюджета на Центъра за специална образователна подкрепа и се изчисляват, както следва:

СЦСОП = БИ * СИ+БП * СП+БУ * СУ, 

Където

СЦСОП – средства за Център за специална образователна подкрепа
БИ – брой институции

СИ – стандарт за институция – 57 400 (петдесет и седем хиляди и четиристотин) евро 
БП – брой паралелка в ЦСОП

СП – стандарт за паралелка в ЦСОП -  13 527 (тринадесет хиляди петстотин двадесет и седем) евро
БУ – брой ученици в ЦСОП

СУ – стандарт за ученик в ЦСОП – 7 281 (седем хиляди двеста осемдесет и едно) евро
14. Норматив за астрономическа обсерватория и планетариум  се отчита по дейност 337 “ Центрове за подкрепа личностното развитие“

Размерът на норматива по дейността е определен с Решение № 497 от 03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г. Нормативът се изчислява според броя на учениците в дневна форма на обучение в съответната община.

Средствата се включват в бюджета на Астрономическа обсерватория и планетариум  и са в размер на 95 019 (деветдесет и пет хиляди и деветнадесет) евро – от 5 001 до 15 000 ученици включително

15. Средства за центрове за подкрепа за личностно развитие, за дейностите по кариерно ориентиране на деца и ученици се отчитат по дейност 337 “ Центрове за подкрепа личностното развитие“

Средствата се включват в бюджета на ЦПЛР – Кариерен център и са в размер на 60 472 (шестдесет хиляди четиристотин седемдесет и две) евро. 


16. Средства от възстановен преходен остатък от 2025 г. за делегирани държавни дейности. 

Приложение № 4

към Заповед № 1694/13.08.2026 г.

ДОПЪЛНИТЕЛНИ СРЕДСТВА ЗА 2026 Г. ПО ЕДИННИ РАЗХОДНИ СТАНДАРТИ, КОИТО НЕ СЕ РАЗПРЕДЕЛЯТ ПО БЮДЖЕТИТЕ НА ОБЩИНСКИТЕ УЧИЛИЩА

1. Допълващ стандарт за ученик в самостоятелна форма на обучение - ДСУСФО

1.1.Размерът на допълващия стандарт, определен с Решение № 497 от 3.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 г. е в размер на 590 (петстотин и деветдесет) евро за ученик в самостоятелна форма на обучение. 

Средствата от допълващия стандарт за ученик в самостоятелна форма на обучение се заделят при първостепенния разпоредител с бюджет и не се предоставят на второстепенните разпоредители с бюджет до приключване на изпитите за определяне на годишните оценки по учебните предмети от училищния учебен план.

Средствата от допълващия стандарт се изчисляват, както следва:

ДСУСФО = БУСФО * 590 €,

където

БУИФО – брой ученици, обучаващи се в самостоятелна форма на обучение

1.2. В случаите, когато броят на явилите се ученици е по-малък от броя на записаните ученици в самостоятелна форма по данни от Националната електронна информационна система за предучилищно и училищно образование /НЕИСПУО/ към 1 януари на текущата година, на училищата се предоставят средствата само за броя на явилите се на изпитите ученици, а неиздължените средства се отнасят в резерва и се разходват по реда на чл. 282, ал. 11 от ЗПУО.

1.3. За предоставяне на средствата за ученици в самостоятелна форма директорът подава справка за брой на записаните ученици в самостоятелна форма, брой на явили/неявили се ученици на изпитите и брой положили успешно/неуспешно изпитите за определяне на годишните оценки по учебните предмети от училищния учебен план към ПРБ в срок до 30.10.2026 г.

Приложение № 5

към Заповед № 1694/13.08.2026 г.

ПРАВИЛА

ЗА ПРОМЕНИ В РАЗПРЕДЕЛЕНИЕТО НА СРЕДСТВАТА МЕЖДУ ОБЩИНСКИТЕ УЧИЛИЩА ПРИ ИЗМЕНЕНИЕ НА ПАРАМЕТРИТЕ НА ОСНОВНИТЕ КОМПОНЕНТИ НА ФОРМУЛИТЕ ЗА 2026 ГОДИНА

1. Разпределението на средствата между общинските училища за дейност „Неспециализирани училища, без професионални гимназии“ и дейност „Професионални гимназии и паралелки за професионална подготовка“ се извършва чрез формула, въз основа на броя на учениците, броя на паралелките и броя на образователните институции по национална електронна информационна система на МОН към 01.01.2026 г.;

2. За разликите между разчетния брой на учениците, на паралелките и на образователните институции, предвидени със ЗДБРБ за 2026 г. и броя на учениците, на паралелките и на образователните институции по информационната система на МОН към 01.01.2026 г. до извършване на корекции по реда на чл. 282, ал. 18 от ЗПУО, Община Габрово прилага изискванията на чл. 282, ал. 19 и ал. 20 от същия Закон. Промяната се извършва от ПРБ на база корекционни писма на МФ и МОН.

3. Формулите за разпределение не могат да бъдат променяни по време на бюджетната година, извън посочени случаи в ЗПУО.

4. ПРБ прави корекции само при промяна на: разходни стандарти и натурални показатели, в изпълнение на корекционни писма на МФ и МОН.

Приложение № 6

към Заповед № 1694/13.08.2026 г.

П Р А В И Л А

ЗА ИЗРАЗХОДВАНЕ И РАЗПРЕДЕЛЕНИЕ НА РЕЗЕРВ ЗА НЕРЕГУЛЯРНИ РАЗХОДИ ЗА 2026 ГОДИНА


Резервът за нерегулярни разходи се заделя при ПРБ и не се включва в общия размер на средствата по бюджета на училищата за 2026 г.

I.  За дейност 322 „Неспециализирани училища, без професионални гимназии“ 

1. Резервът за нерегулярни разходи  се формира от: 

1.1.  1.15 % от сбора от средствата от стандарта за институция по брой институции, от стандарта за паралелка по брой паралелки и от стандарта за ученик в дневна форма на обучение по учениците в дневна форма на обучение, умножен по регионалния коефициент;

1.2  Неизразходваната част от средствата за самостоятелна форма на обучение;

2. Средствата от Резерв за нерегулярни разходи се разпределят в срок до 15.11.2026 г. и се изразходват за:

2.1. отстраняване на щети, нанесени от природни бедствия;

2.2. отстраняване на аварии, възпрепятстващи ползването на учебната сграда и провеждането на учебно-възпитателния процес;
2.3. за установен недостиг на средства за логопед, съгласно т. 3.1. от Приложение № 1;
2.4. при остатък на средства от Резерва за нерегулярни разходи, същите се разпределят по бюджетите на учебните заведения по механизма, разписан в т.6. 

3. Изразходването на средствата от Резерв за нерегулярни разходи по т. 2.1. и 2.2. се извършва по писмено предложение на второстепенните разпоредители с приложени документи, доказващи необходимостта и размера на разхода. След становище на експерти и представители от общинска администрация, първостепенният разпоредител с бюджет одобрява разхода.

4. Директорите на НУ „Васил Левски”, ОУ „Христо Ботев” и ОУ „Св. Св. Кирил и Методий”, в които са назначени логопеди, представят пред ПРБ до 09.11.2026 г., освен отчета за тримесечието, и прогноза за необходимите средства до края на календарната година. При констатиран недостиг на средства за издръжката на логопед, се превежда от ПРБ необходимата сума от средствата от Резерв за нерегулярни разходи.


5. Общата сума на резерва се намалява със средствата определени и/или предоставени по реда на т. 3 и т. 4, а се увеличава с неизразходваната част от средствата за самостоятелната форма на обучение.

Така формираната нова сума за Резерв за нерегулярни разходи се разделя на общия брой ученици, съответно към 01.01.2026 г. и към 15.09.2026 г., и се разпределя пропорционално на всяко училище на база брой ученици:

- към 01.01.2026 г., като полагаема е 8/12 части от нея;

- към 15.09.2026 г., като полагаема е 4/12 части от нея.

За броя на учениците се използват данните от информационната система на МОН.

II. За дейност 326 „Професионални гимназии и паралелки за професионална подготовка“– дневна форма на обучение

1. Резервът за нерегулярни разходи  се формира от: 

1.1.  0,5 % от сбора от средствата от стандарта за паралелка за професионална подготовка по брой паралелки за професионална подготовка, от стандарта за ученик в паралелка за професионална подготовка, направления „Физически науки“, „Информатика“, „Техника“, „Здравеопазване“, Опазване на околната среда“, „Производство и преработка“, „Архитектура и строителство“ по брой ученици в тези паралелки и от стандарта за ученик в паралелка за професионална подготовка, направления „Изкуства“ и „Хуманитарни науки“ по учениците в тези паралелки, умножен по регионалния коефициент;

2. Средствата от Резерв за нерегулярни разходи се разпределят в срок до 15.11.2026 г., като сумата се разделя на общия брой ученици, съответно към 01.01.2026 г. и към 15.09.2026 г., и се разпределя пропорционално на всяко училище на база брой ученици:

- към 01.01.2026 г., като полагаема е 8/12 части от нея;

- към 15.09.2026 г., като полагаема е 4/12 части от нея.

За броя на учениците се използват данните от информационната система на МОН.

III. ПРБ предоставя на училищата тримесечен отчет на изразходваните средства от Резерв за нерегулярни разходи в срок до края на месеца, следващ съответното тримесечие, в случай, че има изразходени средства през периода.

